BSC-LT/ACAData huggingface dataset:
[ca] Els edificis Mediterrani i el Banc Atlàntic són dos dels edificis que afronten de manera més clara la incursió al teixit urbà consolidat de la trama Cerdà. Plantegen unes variables compositives adaptades a les necessitats funcionals i estètiques contemporànies. L'edifici Mediterrani recupera, en part, algunes de les idees del pla embrionari de Cerdà pel que fa a l'orientació i ventilació dels habitatges i a la seva relació amb l'espai públic. També en reinterpreta sensiblement els seus paràmetres normatius d'acord a criteris de relació moderns. Introdueix una nova tipologia d'habitatge a l'Eixample, eliminant els petits patis de ventilació amb una alternativa de blocs de menor fondària, tot mantenint virtualment la cantonada tradicional i ampliant l'escenari de l'espai del vianant en planta baixa. L'edifici Atlàntic, en canvi, tot emergent singularment en altura del conjunt edificat de l'Eixample, planteja un manifest èmfasi d'aquesta cantonada i s'adapta a la seva traça, al mateix temps que estableix un subtil acord amb les edificacions veïnes.

[en] Both the buildings Mediterrani and Banc Atlàntic are two of the construction projects that face in a clearest manner the challenge to become fully integrated into the consolidated urban network of Cerdà. The proposals provide compositional variations more in line with contemporary functional and aesthetic requirements. On the one hand, the building Mediterrani party recovers some of the ideas in Cerdà's embryonic plan, such as orientation, ventilation of the dwellings and their relationship with the public space. It also sensitively responds and reinterprets the regulation parameters according to modern relationship criteria. The project introduces a new dwelling typology in the Eixample, by removing the small ventilation patios and proposing blocks of reduced depth as an alternative, virtually maintaining the traditional corner and broadening the pedestrian space scenario in the ground floor. The building Atlàntic, on the other hand, presents itself as a singular high-rise building within the Eixample's network at the same time it emphasizes the corner, placed following the trace of Cerdà's chamfered blocks, and establishes a subtle relationship with the neighbouring constructions.
[ca] Aquest projecte presenta un mètode de monitorizació de nodes per a qualsevol model compartimental que operi en xarxes. El mètode es pot usar per a seleccionar quins nodes d'una xarxa s'han de monitoritzar per a detectar una epidèmia que segueix un determinat model de forma més ràpida possible, fer prediccions sobre l'estat actual de la xarxa donada una observació dels nodes monitoritzats i decidir quins nodes s'haurien de testejar a continuació per a maximitzar el guany d'informació. En aquets treball formulo els problemes analíticament utilitzant cadenes de Markov i proposo algorismes de Monte Carlo per a solucionar els problemes en grafs més grans. Finalment, per a il·lustrar el mètode, presento experiments en dues xarxes reals que exemplifiquen dos possibles casos d'ús per a epidèmies reals.

[en] This project presents a general framework of node monitorization for any compartmental epidemic model that operates on networks. This can be used to select which nodes in a network should be monitored in order to detect an outbreak following a specified model as fast as possible, make predictions about the current state of the network given the observations of the sensed nodes and decide which nodes should we test immediately after detecting the existence of an epidemic to maximize information gain. In this work I formulate the problems analytically using Markov Chains and propose Monte Carlo sampling algorithms to solve the problems in larger graphs. Finally I illustrate the capabilities of the framework in experiments in two real networks that exemplify two possible uses of the framework in real epidemic scenarios.
[ca] En aquest treball presentem els grups de Thompson F i T, establint les seves definicions, presentacions i propietats bàsiques. Estudiem les generalitzacions F(k) i F(tau) de F i com estan immerses les unes en les altres. Presentem per primer cop les presentacions de les generalitzacions T(k) de T, així com la demostració de la seva simplicitat, i establim una condició necessària i suficient per tal que T(k) <= T(l). Finalment, estudiem en profunditat l'article "Subgroups of PL(+)I which do not embed into Thompson's group F", que utilitza el concepte de nombre rotacional per definir la noció de F-obstrucció, trobant una condició suficient per tal que un subgrup de PL(+)I no estigui immers a F.

[en] In this thesis we introduce Thompson's groups F and T, establishing their definitions, presentations and basic properties. We study the generalisations F(k) and F(tau) of F and how they embed into each other. We introduce for the first time the presentations of the generalisations T(k) of T, as well as the proof of their simplicity, and establish a necessary and sufficient condition for T(k) <= T(l). Finally, we study in depth the paper "Subgroups of PL(+)I which do not embed into Thompson's group F", which uses the concept of rotation numbers to establish the notion of F-obstruction, finding a sufficient condition for a subgroup of PL(+)I to not be embedded into F.
[ca] Aquest treball final de grau es centra en l'estudi dels morters a una construcció històrica com és el monestir de Sant Joan les Fonts. Per aconseguir obtenir-lo s'han tingut en compte les seves propietats mecàniques i el color final. Les propietats mecàniques de les mostres es van avaluar mitjançant els assajos de gel-desgel, de compressió, de la gota i de difracció de raigs x. Mentre que per determinar el color més adient es van fabricat diferents morters amb diferents tipus de sorres. El principal objectiu d'aquest treball ha estat trobar el morter més resistent per poder fer front als diferents agents agressors de l'entorn per garantir que durant el següents anys aportarà un bon acabat superficial al monestir.

[en] This project focuses on the study of the applicable mortars to a historical construction such as the Sant Joan les Fonts monastery. To find this mortar, the mechanical properties and the final colour are two factors considered. The mechanical properties had been evaluated through the freeze-melt, compression, drop and x ray diffraction tests. And the colour of the final sample was determined through the fabrication of different mortars with different types of sands. The main goal for this study it has been to find a resistant mortar to face every aggression coming from the surroundings to guarantee that the next years it will maintain the monastery's surface good.
[ca] En el marc de l'urbanisme espanyol en l'època tardofranquista compresa entre els anys 1956 i 1975, molts assentaments del territori espanyol van experimentar un gran creixement a conseqüència de l'alta afluència migratòria i de l'aparició de nous paradigmes econòmics, en molts casos sense una articulació del planejament d'ordenació. Això va provocar disfuncions econòmiques, socials i territorials que avui dia encara s'arrosseguen. Un exemple d'aquesta casuística és el barri de Ca n'Anglada, situat en el municipi de Terrassa, Catalunya. El present estudi pretén reflectir, a través de l'anàlisi estructurada i interdisciplinària dels aspectes territorials, socials i urbanístics d'una zona concreta, la realitat de les problemàtiques urbanes produïdes durant aquesta època expansiva dels territoris espanyols, per a així poder orientar futures operacions de regeneració urbana amb unes bases d'estudi sòlides. Amb aquesta finalitat s'han examinat les cartografies aèries de cadascun dels períodes més rellevants, per a veure el seu creixement en comparació amb el planejament d'ordenació urbana que reglava el territori. També s'ha analitzat el cens d'habitants al llarg de tot el temps d'estudi i s'ha revisat la bibliografia disponible sobre el desenvolupament social del barri i les seves problemàtiques a cada moment, posant-se de manifest les diferències que presentava la realitat urbana amb la reglamentació aplicada. A través de l'estudi ampli d'aquests tres aspectes de manera paral·lela, però relacionada, s'ha aconseguit obtenir una radiografia exhaustiva de la situació actual d'un barri amb una gran complexitat territorial, social i econòmica.

[en] In the Spanish context of urban planning during the late period of the Franco regime between 1956 and 1975, many settlements in the Spanish territory experienced significant growth due to the high migratory influx and the emergence of new economic paradigms, in many cases without approved urban planning, which led to economic, social, and territorial dysfunctions that persist today. An illustrative case of this scenario is the Ca n'Anglada neighborhood, located in the municipality of Terrassa, Catalonia. This study aims to illustrate how a structured and interdisciplinary analysis of territorial, social, and urban planning aspects in a specific area enables an accurate depiction of the urban challenges stemming from the expansive period in Spanish territories. The objective is to establish a solid foundation for guiding future urban regeneration operations. To achieve this goal, aerial maps of the most relevant periods have been analyzed to assess the neighborhood's growth in comparison with the urban planning regulations. Additionally, population data for each period and the available literature about the neighborhoods development and its specific problems have been examined, highlighting the differences between urban reality and applied regulations. By examining these three aspects simultaneously yet interrelated, this study seeks to obtain a thorough understanding of the current situation in a neighborhood with significant territorial, social, and economic complexity.
[ca] El projecte Oaxaca té com a objectiu la dotació d'imatges d'òptica adaptativa al telescopi de San Pedro Mártir. Entre els elements utilitzats per a tal finalitat, es troba un mirall de membrana deformable push-pull. La seva introducció a finalitats astronòmiques és nova. Així doncs, és necessària una caracterització exhaustiva de tal element per a comprovar si és apte per al seu ús donades les condicions atmosfèriques de l'observatori. Un model teòric serà desenvolupat i característiques com ample de banda, histèresi i màxima deformació seran analitzades.

[en] Oaxaca Project has the aim to provide the San Pedro Mártir telescope of Adaptive Optics images. Among the elements used in the setup for such aim, there is a Push-Pull deformable membrane mirror. Its introduction to astronomical purposes is quite new. Thus, it is necessary an exhaustive characterization of said element to test if it fits the requirements of the atmospheric conditions in the observatory. A theoretical model will be developed and characteristics such as bandwidth, hysteresis or maximum stroke over the membrane will be analyzed.
[ca] En aquest treball de fi de màster provem nous resultats sobre la cohomologia de Poisson d'una classe important de varietats de Poisson: les varietats de $b^m$-Poisson. Per $m = 1$, els resultats obtinguts són coneguts i es corresponen amb els resultats previs deguts a Guillemin–Miranda–Pires i Marcut–Osorno. Per a $m$ més gran que $1$, hi ha una contribució infinito-dimensional que analitzem fent servir la idea de quocient en àlgebra i geometria. La cohomologia de Poisson governa molts problemes de classificació en geometria de Poisson i, en particular, mesura la teoria de deformació d'aquestes estructures (gràcies als resultats de Kontsevich). Partint d'aquests resultats aconseguim noves eines per estudiar aquests problemes en varietats de $b^m$-Poisson. Les varietats de $b^m$-Poisson s'anomenen comunament varietats simplèctiques singulars. Conseqüentment, els resultats provats respecte de la cohomologia de Poisson admeten interpretacions en la correspondència de Rham–Poisson per a varietats simplèctiques regulars. Anticipem que aquesta recent caracterització dels grups de cohomologia de Poisson trobarà aplicació a la teoria de quantització, així com a camps més distants com a teoria KAM.

[en] In this master thesis we give new results about the Poisson cohomology of an important class of Poisson manifolds: bm-Poisson manifolds. For $m = 1$ these results were already known and coincide with former results of Guillemin–Miranda–Pires and Marcut–Osorno. For $m$ greater than $1$, there is an infinite dimensional contribution which we analyze using the classical idea of quotient in algebra and geometry. Poisson cohomology governs many classification problems in Poisson geometry and, in particular, it measures deformation theory of the structures (due to the contributions of Kontsevich). By obtaining these results we have a new toolkit for such problems for $b^m$-Poisson manifolds. $b^m$-Poisson manifolds are often referred to as singular symplectic manifolds. As such, the new results obtained for Poisson cohomology have a new interpretation in the de Rham–Poisson cohomology correspondence for honest symplectic manifolds. We anticipate that these fresh Poisson cohomology new results will have practical applications in quantization theory, as well as more distant applications such as KAM theory.
[ca] El mòdul de gestió de llicències de l'aplicació de MathType7 actual s'encarrega d'administrar els accessos a l'aplicació donades unes dates introduïdes per l'usuari. Donada l'antiguitat de les tecnologies aplicades, el sistema actual es troba obsolet i no és gens segur. Dificulta el manteniment, obstaculitzant les possibilitats d'actualització de MathType 7 i és molt fàcil craquejar-la. Aquest projecte dissenya i desenvolupa un nou mòdul de gestió de llicències per l'aplicació de MathType 7, amb noves tecnologies que dificultin l'accés il·legal i afavoreixin futures actualitzacions. La idea és substituir l'actual, amb la possibilitat d'integrar-se amb futures versions de l'aplicació.

[en] The current license management module of the MathType7 application is responsible for managing access to the application based on dates entered by the user. Due to the antiquity of the applied technologies, the current system is outdated and utterly unsecured. It hinders maintenance, obstructs the possibilities of updating MathType 7, and is very easy to crack. This project designs and develops a new license management module for the MathType 7 application, using new technologies that make illegal access more difficult and facilitate future updates. The idea is to replace the current module with the possibility of integrating it with future versions of the application.
[ca] Aquesta tesis descriu una millora d'un algorisme existent que tracta de preservar la privacitat quan es comparteixen imatges (P3-Privacy Preserving Photo Sharing). Aquest algorisme utilitza un valor llindar fixe mentre que en aquesta tesis s'estudia una versió on aquest llindar és variable a diferents parts de la imatge. Primer s'estudia utilitzar diferent llindar en funció d'una regió d'interès (ROI). Donada una ROI, aquesta ROI s'encripta utilitzant un llindar més segur que la resta de la imatge. La segona part del projecte se centra en decidir per cada bloc DCT quin llindar s'utilitza. Es presenten resultats d'imatges utilitzant el sistema de la ROI i el de llindar variable segons el bloc. Per aquest últim, s'ha calculat la corba òptima de punts. Aquest conjunt de punts donen la millor encriptació (menys contorns detectats) mentre que la mida del fitxer no és massa gran.

[en] This thesis describes an improvement of an existing algorithm for privacy preserving in image sharing (P3-Privacy Preserving Photo Sharing). In short, the existing algorithm uses a fixed threshold whereas in this thesis a variable threshold approach is studied. First a Region of Interest (ROI) approach is studied, where a given image region is encrypted using a more secure threshold. The second part of the project focuses on analyzing the problem at a DCT block level and deciding for each block which threshold is used. Some results are presented for both the ROI and the block-based variable threshold cases. For the latter, an optimal curve of points is calculated. This set of points gives the best encryption (fewer edges detected) generating the smallest file size (less overhead).
[ca] L'objectiu d'aquest treball és conèixer el món dels gasos refrigerants i una de les aplicacions que aquests tenen, els equips d'aerotèrmia. S'ha fet primer marc teòric on s'entrarà en profunditat en conèixer els gasos refrigerants quin tipus hi ha, quins són els més utilitzats i també molt important la normativa que els regula. També dins del marc teòric es tracta el tema dels equips d'aerotèrmia, quins avantatges i inconvenients tenen aquesta classe d'equips i també es presentaran altres tecnologies que potencies molt les virtuts dels equips d'aerotèrmia. En segon lloc, es presenta un cas pràctic, la substitució d'una caldera de gas natural d'un pis, per un equip d'aerotèrmia. Per aquest cas pràctic es plantegen dues hipòtesis que porten a escollir dos equips d'aerotèrmia molt diferents sobretot per les potències de cada equip. Els resultats en l'àmbit energètic són els esperats, molt menys consum amb l'equip d'aerotèrmia que amb la caldera de gas, però els resultats econòmics no corresponen amb l'esperat tot i que un cop analitzats juntament amb la part energètica cobren sentit.

[en] The aim of this work is to know the world of refrigerant gases and one of the applications they have, aerothermal equipment. It has been made first a theoretical framework which will enter in depth to know the refrigerant gases, what type there are, which are the most used and also very important the rules that regulate them. Also within the theoretical framework is the subject of aerothermal equipment, what advantages and disadvantages have this kind of equipment and other technologies that greatly enhance the virtues of aerothermal equipment will also be presented. Secondly, a practical case is presented, the replacement of a natural gas boiler in an apartment by an aerothermal equipment. For this practical case, two hypotheses are presented, which lead to the choice of two very different aerothermal units, especially in terms of the power of each unit. The results at the energy level are as expected, much less consumption with the aerothermal equipment than with the gas boiler, but the economic results do not correspond to the expected, although once analyzed together with the energy part those results make sense.
[ca] El monitoratge del fons marí a través de plataformes autònomes resulta complicat per la falta d'un canal de comunicació entre l'observatori i l'usuari que permeti conèixer l'estat del sistema de monitoratge i l'accés a les seves dades. A través de boies emergents de deriva anomenades pop-up buoys, es pretén ampliar les capacitats comunicatives d'aquests observatoris. El present TFG es divideix en dues parts a causa de la gran quantitat d'objectius que hem d'assolir, la primera part la farà en Joan Armajach Riera i la segona part en Daniel Felguera Calleja. La primera part tindrà com a objectiu principal integrar els diferents elements hardware necessaris per a la localització i la transmissió de dades en les pop-up buoys emergents de deriva a partir d'una connexió de satèl·lits Argos. El dispositiu que anirà integrat haurà de ser compacte i de mida reduïda. A més de posseir una gran autonomia, ja que haurà d'estar llarg períodes de temps sense necessitat de recarregar-ho. En la segona part del treball implementarem un programari per la descàrrega, emmagatzematge i tractament de les dades rebudes de la plataforma Argos i enviades des de les boies emergents de deriva. També s'implementarà una interfície per a la representació de les dades obtingudes en un mapa on es pugui veure la trajectòria de les boies així com les marques temporals, la validesa de cada missatge i la velocitat de desplaçament de la nostra boia.

[en] Monitoring the seabed through autonomous platforms is complicated by the lack of a communication channel between the observatory and the user that allows them to check the status of the monitoring system and access to their data. By means of pop-up buoys, the aim is to expand the communicative capabilities of these observatories. This TFG is divided into two parts due to the large number of objectives to be achieved. The first part will be carried out by Joan Armajach Riera and the second part by Daniel Felguera Calleja. The first part will have as its main objective to integrate the different hardware elements necessary for the localisation and transmission of data in the pop-up buoys emerging from a connection of Argos satellites. The device to be integrated must be compact and small in size. In addition to having a great autonomy, as it will have to remain there for long periods of time without needing to be recharged. In the second part of the work we will implement a program for downloading, packaging and processing the data collected from the Argos platform and sent from the emerging drifting buoys. We will also implement an interface for the representation of the data obtained on a map where the trajectory of the boies can be seen as well as the time stamps, the validity of each message and the speed of displacement of our buoy.
[ca] Aquest projecte presenta un mètode de detecci ó i segmentació de text basat en l'estimació d'amplada de traç com a característica distintiva dels caràcters i una segmentació basada en el creixement de regions que permet obtenir les regions dels caràcters utilitzant la informació de color i de l'amplada de traç. El projecte parteix d'una implementació inicial on el detector de text treballa nomes amb l'estimació de l'amplada de traç, on s'ha adaptat i desenvolupat un sistema de segmentació que aprofita les característiques de l'amplada de traç entre altres, afegint noves etapes que fan ús de la segmentació per tal de millorar la detecció de text. El mètode implementat s'aplicarà sobre imatges amb text d'origen digital i origen natural, buscant una bona detecció en les dades d'origen digital i avaluant-lo també en imatges naturals. Els resultats seran generats i comparats amb les bases de dades proporcionades per ICDAR (International Conference on Document Analysys and Recognition), fent ús del seu sistema d'avaluació comparant també els resultats amb altre mètodes registrats a ICDAR.

[en] This project presents a method of detection and segmentation based word estimation of stroke width as a distinctive feature and character segmentation based on region growing for obtaining the regions of the character using information as color and the width of the stroke. The project starts with an initial implementation where the detector works only with the stroke width , which has been adapted and developed a segmentation scheme that takes advantage of the characteristics of the stroke width among other things, adding new stages that make use of segmentation to improve the detection of text. The implemented method is applied i to digital and natural origin images with text, looking for a good detection on the digital data and evaluating them also in natural images. The results will be generated and compared with databases provided by ICDAR (International Conference on Document Recognition and Analysys), using the system of evaluation by comparing the results with other methods also registered ICDAR.